Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: A Kormány a foglalkoztatás elősegítéséről és a munkanélküliek ellátásáról szóló 1991. évi IV. törvény 8. § (2)
Paragraph Index: 3352

1. Alapvető gazdaságpolitikai érdek a beruházások növelése, a hazai és a külföldi működő tőke támogatása, elsősorban a foglalkoztatási szempontból hátrányos helyzetű, főként az ország keleti térségeiben, valamint a jelentősebb számú, korszerű munkahelyek létesítése esetében. A fejlesztéseket segítő központi támogatási rendszerek működtetése során a területi szempontokat kiemelten kell figyelembe venni. 1.1. A mikro- és kisvállalkozások számára a költségvetési támogatáson belül erősíteni érdemes a forrás-koordinációt biztosító összehangolt pályázati rendszerek működtetését. E körben jelentős szerepe van a piaci információk, a menedzsment ismeretek intézményes biztosításának, az üzletviteli készségek fejlesztését segítő tanácsadó hálózatok működtetésének. Célszerű a nemzetközi támogatásoknak e vállalkozói réteg felé történő intézményes orientálása, mivel megfelelő projekttámogatások mellett már e vállalkozói kör is képes befogadni és kellő színvonalon hasznosítani ezen források által nyújtott lehetőségeket. A források elnyeréséhez kapcsolódó szakmai ismeretek javíthatják e réteg exportképességét és belpiaci kooperációs képességét, ami foglalkoztatási szerepüket is tovább erősíti. 1.2. A kisvállalkozások megerősítése érdekében a célzott szolgáltatások nyújtásához pénzügyi forrásokat indokolt biztosítani. A vállalkozásokat segítő intézményrendszerek, szervezetek tevékenységét (szolgáltatás, tanácsadás, képzés, vállalkozói információk átadása, információs rendszerek fejlesztése, adminisztrációs teendők intézése stb.) össze kell hangolni, továbbá meg kell teremteni a területfejlesztési és munkaerőpiaci intézményrendszerhez való kapcsolódás feltételeit. 1.3. A kis- és középvállalkozások fejlesztésére kidolgozott program foglalkoztatási hatásainak erősítése érdekében is folytatni kell a vállalkozásbarát adórendszer kialakítását, valamint ösztönözni a munkahelyteremtő gazdálkodási feltételek, gazdasági környezet kiépítését, a vállalkozásfejlesztési intézményhálózat meglévő hitelezési lehetőségeinek bővítésével, a mikrohitel program korszerűsítésével. 1.4. A szektor továbbfejlesztése érdekében egyszerűsíteni indokolt a vállalkozásokkal kapcsolatos adminisztrációs, ügyintézési tevékenységet is. Folytatni kell a kis- és középvállalkozások részére hatékony szolgáltatást nyújtó infrastruktúra, információs és tanácsadó rendszerek fejlesztését, főként a vállalkozásokat segítő regionális, illetve megyei szintű szerveztek tevékenységének összehangolásával. 1.5. A középvállalkozások számára olyan működési erőteret célszerű kialakítani, ahol a finanszírozás banki, tőkepiaci, illetve állami eszközei a meglévő saját forrásokkal kombinálva különösebb állami segítség nélkül is elérik azt a hatást, hogy ezen vállalkozások gazdasági növekedése gyorsuljon, piaci lehetőségei szélesedjenek. Az állami költségvetési támogatásoknál viszonylag szűk körben, jól meghatározott szakmai prioritások kijelölése célszerű. E prioritások meghatározott ideig kaphatnak — fokozatosan leépülő — támogatást. Indokolt, hogy 1999-ben elsősorban a multinacionális vállalatok beszállítói hátterének kialakítását szolgáló program működtetése kerüljön a kormányzati figyelem középpontjába. Ennek során segíteni kell a hazai vállalkozásokat, hogy meg tudjanak felelni a fokozottabb, a minőséggel, a szállítási fegyelemmel kapcsolatos követelményeknek is. 2.1. A vállalkozásfejlesztési központok komplex szolgáltatásokkal és hitelek nyújtásával, az önkormányzatok pedig adókedvezményekkel, kedvezményes ingatlanvásárlási és -bérleti lehetőségek biztosításával, valamint egyéb támogatásokkal és kedvezményekkel segítsék elő, hogy az önfoglalkoztatók, egyéni vállalkozók vállalkozásaikat alkalmazottak felvételével bővítsék. Az említett szervezetek a családi vállalkozások kialakulásához, fejlesztéséhez és a pályakezdő fiatalok vállalkozóvá válásának segítéséhez nyújtsanak külön kedvezményeket, támogatásokat. 2.2. Vállalkozói képzési programokra épülő foglalkoztatási programok összeállításával növekedjen a munkaerőpiaci hálózat szerepe a vállalkozások indításában és fejlesztésében. III. A foglalkoztatottak biztonságának erősítése 1.1. A foglalkoztatás bővülésének egyik forrása az ún. rejtett gazdaság kifehérítéséből származik. A feketemunka korlátozására elsősorban további segítő, ösztönző típusú és nem csak büntető jellegű szabályozásokat, intézkedéseket kell kidolgozni. E cél elérését elsősorban a jövedelempolitika különböző területeinek összehangolása segítheti. 1.2. Meg kell kezdeni a pénzbeli ellátások, segélyek, a munkából származó jövedelmek, valamint az ezeket terhelő adók és járulékok integrált, együttes kezeléséhez szük- 1998/121. szám séges feltételek kialakítását. Hosszú távon az adó- és segélyrendszer reformja javíthatja a munkavállalásra való ösztönzést. 1.3. A Kormány bővíti a fekete- és szürkegazdaságról, valamint foglalkoztatásról rendelkezésre álló információk körét, s azokat fel kívánja használni a vonatkozó jogszabályok módosításánál, az ellenőrzési rendszer továbbfejlesztésénél. Erősíteni szükséges a munkaügyi és egyéb ellenőrzési tevékenységet a munkahelyi diszkriminációval, az elbocsátásokkal, valamint a bejelentett bérekkel kapcsolatban. Meg kell vizsgálni az érdekképviseleti szervekkel történő fokozott együttműködés lehetőségeit az ellenőrzés erősítése érdekében. 1.4. Az elmúlt években az alkalmi munkavállalói könyv bevezetésével történtek lépések a nem általánosan elterjedt foglalkoztatási formák elterjesztése és a feketemunka-vállalás visszaszorítása irányában. A következő évben a rendszer működési tapasztalatai alapján át kell tekinteni a szabályozást annak érdekében, hogy a tapasztalatok hasznosításával az alkalmazási kör kiszélesítése megtörténhessen. 1.5. A munkavállalók és a munkaadók védelmét egyaránt szolgálja a munkaviszony központi regisztráló rendszere kialakításának előkészítése.

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes